Epsilon Euskadi

Epsilon Euskadik zenbait txapelketa irabazi zituen kategoria desberdinetan. 1 Formulan parte hartzeko saiakera egin zuen taldeak, baina ez zuten onartu.

Taldearen egoitza Miñaoko Parke Teknologikoan egon zen, eta lantegi baterako 4.000 m² inguru ere eduki zituen Azkoitian.

 Ibilbidea 
1990eko hamarkadaren amaieran, Michel Lecomtek Epsilon izeneko motor-kirol taldea sortu zuen. Renault Sport Series lehiaketan parte hartu zuen eta Franck Montagnyrekin txapeleta irabazi zuen 2001ean. Ondoren, Lecomte Ander Vilariño piloto euskaldunarekin harremanetan jarri zen, eta bien artean babesleak eta EAEko agintarien babesa lortu zuten Euskal Herrian. Lecomtek 2003. urte amaieran sortu zuen Epsilon Euskadi enpresa berria eta 2004an egoitza Miñaon hartu zuen. Kirol proiektuaz gain, lasterketa taldeak garatutako "berrikuntza teknologikorako zentroa" laguntzeko  izan zen lortutako laguntza publikoen baldintza.2008 Le Mans Series Yearbook. 2008, S. 159. Akordioaren ondorioz, bestalde, ingeniari gazteak ere trebatzen dira unibertsitateekin elkarlanean. thumb| Epsilon Euskadi EE1 autoa 2008ko Silverstoneko 1000 kilometroko lasterketanKonpainiako presidentea Joan Villadelprat izan zen, 1 Formulan talde ezagun askotan lan egindakoa. Talde zuzendari lanetan aritu zen Epsilonen, eta azkenean bera izan zen iruzurragatik kondenaturiko bat.  

2006an Lecomte fundatzaileak taldea utzi zuen eta beste kirol proiektu bat jasi zuen Juan Barazi daniarrarekin, Barazi-Epsilon izenekoa. 

Lehiaketa talde gisa, Euskadi izena hartuta, Renault World Series berrizendatutako lehiaketan partu hartu zuten. 2005ean, Robert Kubicarekin gidarien titulua eta taldeen titulua irabazi zituzten. 

2008. urtean Epsilon Euskadi ee1 izeneko prototipoa garatu zuen, eta Le Manseko 24 Orduetan eta Le Mans Series lehiaketetan bi auto inskribatu zituzten.

2009an 1 Formularako inskripzioa eskatu zuen taldeak, baina FIA federazio antolatzaileak ez zuen onartu. 2010ean beste saiakera bat egin zuten, baina beste talderik ez onartzea 2011rako erabaki zuen FIAk.

 Desagerpena eta iruzur ekonomikoa 
Epslion Euskadi lehiaketa talde gisa 2011n desagertu zen, non bere eskubideak EPIC Racing taldeari saldu zizkion. EPIC siglak Euskadi Phil Imanol Claudio esan nahi zuen, beren talde-buru Phil Payne, Imanol Zubikarai eta Claudio Corradiniren izenengatik. Operazio hau iruzurrekoa izan zela ebatzi zuten epaitegiek 2013an, Epsilon Euskadiko Villadelprat eta EPIC-eko Payne zigorturik. Paynek aurretiaz kirol taldea zuzentzen zuen, eta Epsilonek kaudimenik ez zuela ikusirik, epaiaren arabera, Paynek bere kasa sortu zuen EPIC, eta salmenta fiktizio bat antolatu zuten, Epsilon Euskadiren porrot enpresarialetik lehiaketa autoak atera eta lehiaketan beste egitura batekin jarraitzeko.

Epsilonen porrota 2011ean gauzatu zenean auzietara iritsi ziren kontuak. Auzibideetan argitu zenez, automobilgintzako ekoizpenarekin ustez oinarritu behar zen negozio plana hutsala zen guztiz: kirol lehiaketako babesletza publizitarioa zen enpresaren sarreren %100  2010eko hamarkadaren amaieran. Diru-iturri bakarra, ordea, ez zen babesletza izan: 2014an Eusko Legebiltzarreko ikerketa batzordean baieztatu zenez, 48 milioi euroko laguntza publikoak jaso zituen Epsilon Euskadik, ustez berrikuntzara eta automobilgintzara joan behar zirenak.

 Erreferentziak 

 Kanpo estekak 

Kategoria:Epsilon Euskadi